Document ID: 32008L0124

ΟΔΗΓΊΑ 2008/124/ΕΚ ΤΗΣ ΕΠΙΤΡΟΠΉΣ
της 18ης Δεκεμβρίου 2008
για τον περιορισμό της εμπορίας σπόρων προς σπορά ορισμένων ειδών κτηνοτροφικών φυτών, ελαιούχων και κλωστικών φυτών στους σπόρους προς σπορά που έχουν πιστοποιηθεί επίσημα ως «βασικοί σπόροι» ή «πιστοποιημένοι σπόροι»
(Κωδικοποιημένη έκδοση)
(Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 66/401/ΕΟΚ του Συμβουλίου, της 14ης Ιουνίου 1966, περί εμπορίας σπόρων προς σπορά κτηνοτροφικών φυτών (1), και ιδίως το άρθρο 3 παράγραφος 3,
την οδηγία 2002/57/ΕΚ, της 13ης Ιουνίου 2002, περί εμπορίας των σπόρων προς σπορά των ελαιούχων και κλωστικών φυτών (2), και ιδίως το άρθρο 3 παράγραφος 3,
Εκτιμώντας:
(1)
Η οδηγία 86/109/ΕΟΚ της Επιτροπής, της 27ης Φεβρουαρίου 1986, για τον περιορισμό της εμπορίας σπόρων προς σπορά ορισμένων ειδών κτηνοτροφικών φυτών, ελαιούχων και κλωστικών φυτών στους σπόρους προς σπορά που έχουν πιστοποιηθεί επίσημα ως «βασικοί σπόροι» ή «πιστοποιημένοι σπόροι» (3), έχει τροποποιηθεί επανειλημμένα και ουσιωδώς (4). Είναι, ως εκ τούτου, σκόπιμη, για λόγους σαφήνειας και ορθολογισμού, η κωδικοποίηση της εν λόγω οδηγίας, μαζί με την οδηγία 75/502/ΕΟΚ της Επιτροπής, της 25ης Ιουλίου 1975, περί περιορισμού εμπορίας των σπόρων προς σπορά της πόας της λειμωνίου (Poa Pratensis L.) για τους σπόρους οι οποίοι πιστοποιήθηκαν επίσημα ως «βασικοί σπόροι» (5) ή «πιστοποιημένοι σπόροι», σε ένα ενιαίο κείμενο.
(2)
Η οδηγία 66/401/ΕΟΚ επιτρέπει την εμπορία βασικών σπόρων, πιστοποιημένων σπόρων και εμπορικών σπόρων ορισμένων ειδών κτηνοτροφικών φυτών.
(3)
Η οδηγία 2002/57/ΕΚ επιτρέπει την εμπορία βασικών σπόρων, κάθε πιστοποιημένου σπόρου και εμπορικών σπόρων ορισμένων ειδών ελαιούχων και κλωστικών φυτών.
(4)
Και οι δύο οδηγίες παρέχουν την άδεια στην Επιτροπή να απαγορεύει την εμπορία σπόρων που δεν έχουν πιστοποιηθεί επίσημα ως «βασικοί σπόροι» ή «πιστοποιημένοι σπόροι».
(5)
Τα κράτη μέλη είναι σε θέση να παράγουν επαρκή ποσότητα βασικών σπόρων και πιστοποιημένων σπόρων για να ικανοποιείται, εντός της Κοινότητας, η ζήτηση για πολλούς από τους προαναφερόμενους σπόρους με σπόρους των κατηγοριών αυτών.
(6)
Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής σπόρων προς σπορά και πολλαπλασιαστικού υλικού γεωργικών, δενδροκηπευτικών και δασικών φυτών προς φύτευση.
(7)
Η παρούσα οδηγία δεν πρέπει να θίγει τις υποχρεώσεις των κρατών μελών όσον αφορά τις προθεσμίες μεταφοράς στο εθνικό δίκαιο των οδηγιών που παρατίθενται στο παράρτημα I μέρος B,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
1. Τα κράτη μέλη ορίζουν ότι οι σπόροι προς σπορά των:
-
Poa pratensis L.
πόα η λειμώνιος
-
Vicia faba L. (partim)
κύαμος
-
Papaver somniferum L.
παπαρούνα (μήκων η υπνοφόρος)
-
Agrostis gigantea Roth
ψευδάγρωστις (άγρωστις η λευκή)
-
Agrostis stolonifera L.
ψευδάγρωστις (άγρωστις η σπονδυλωτή)
-
Phleum bertolonii DC
φλέων η βολβώδης
-
Poa palustris L.
πόα η βαλτάσης
-
Poa trivialis L.
πόα η κοινή
-
Lupinus albus L.
λούπινο το λευκό
-
Brassica juncea (L.) Czernj. et Cosson
σινάπι φαιό
-
Agrostis capillaris L.
ψευδάγρωστις (άγρωστις η λεπτή)
-
Lotus corniculatus L.
λωτός ο κερατιοφόρος
-
Medicago lupulina L.
μηδική η λυκίσκη
-
Trifolium hybridum L.
τριφύλλιο το νόθο
-
Alopecurus pratensis L.
αλωπέκουρος ο λειμώνιος
-
Arrhenatherum elatius (L.) Beauv. ex J.S. et K.B. Presl
βρόμη η υψηλή
-
Bromus catharticus Vahl
βρόμος
-
Bromus sitchensis Trin.
βρόμος Αλάσκας
-
Lupinus luteus L
λούπινο το κίτρινο
-
Lupinus angustifolius L.
λούπινο το στενόφυλλο
-
Poa nemoralis L.
πόα η δασική
-
Trisetum flavescens (L.) Beauv.
κιτρινωπή βρόμη
-
Phacelia tanacetifolia Benth.
φακελωτή
-
Sinapis alba L.
σινάπι το λευκό
-
Agrostis canina L.
ψευδάγρωστις (άγρωστις του κυνός)
-
Festuca ovina L.
φεστούκα η κτηνοτροφική
-
Trifolium alexandrinum L.
τριφύλλι το αλεξανδρινό
-
Trifolium incarnatum L.
τριφύλλι το σαρκόχρουν
-
Trifolium resupinatum L.
τριφύλλι το ύπτιο
-
Vicia sativa L.
βίκος ο κοινός
-
Vicia villosa Roth.
βίκος ο άγριος
δεν μπορούν να τεθούν σε εμπορία εκτός αν έχουν πιστοποιηθεί επίσημα ως «βασικοί» ή «πιστοποιημένοι σπόροι».
2. Τα κράτη μέλη ορίζουν ότι οι σπόροι προς σπορά των:
-
Glycine max (L.) Merr.
σόγια
-
Linum usitatissimum L.
ελαιούχος λίνος
δεν μπορούν να τεθούν σε εμπορία εκτός αν έχουν πιστοποιηθεί επίσημα ως «βασικοί σπόροι», «πιστοποιημένοι σπόροι πρώτης αναπαραγωγής» ή «πιστοποιημένοι σπόροι δεύτερης αναπαραγωγής».
Άρθρο 2
Η οδηγία 75/502/ΕΟΚ και η οδηγία 86/109/ΕΟΚ, όπως τροποποιήθηκε με τις οδηγίες που παρατίθενται στο παράρτημα I μέρος Α, καταργούνται, με την επιφύλαξη των υποχρεώσεων των κρατών μελών όσον αφορά στις προθεσμίες ενσωμάτωσης στο εθνικό δίκαιο των οδηγιών που εμφαίνονται στο παράρτημα Ι μέρος Β.
Οι αναφορές στις καταργούμενες οδηγίες νοούνται ως αναφορές στην παρούσα οδηγία και διαβάζονται σύμφωνα με τον πίνακα αντιστοιχίας του παραρτήματος ΙΙ.
Άρθρο 3
Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
Άρθρο 4
Η παρούσα οδηγία απευθύνεται στα κράτη μέλη.
Βρυξέλλες, 18 Δεκεμβρίου 2008.

Labels: 3
17
6